CELEX: 32015R0022
Language: sl
Date: 2015-01-05 00:00:00
Title: Izvedbena uredba Komisije (EU) 2015/22 z dne 5. januarja 2015 o uvrstitvi določenega blaga v kombinirano nomenklaturo

8.1.2015   
            
            
               SL
            
            
               Uradni list Evropske unije
            
            
               L 4/13
            
         IZVEDBENA UREDBA KOMISIJE (EU) 2015/22
   z dne 5. januarja 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 5. januarja 2015
      
         
            Za Komisijo
         
         
            V imenu predednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Rabljeno kompaktno športno terensko motorno vozilo s štirikolesnim pogonom z dizelskim motorjem s prostornino cilindrov 2 000 cm3, s petstopenjskim ročnim menjalnikom in eno vzvratno prestavo. Njegova skupna bruto teža je približno 2 330 kg, njegova skupna nosilnost pa približno 700 kg.
                  Ima enoten prostor za prevoz oseb in blaga. V kabini je ena vrsta z dvema sedežema (vključno z voznikovim sedežem) in pet vrat z okenskimi ploskvami (vrata na zadku se odpirajo dvokrilno). Tla v prostoru za tovor so opremljena s tekstilno talno oblogo, celotna notranjost vozila (stranice in strop) je oblazinjena. Opremljeno je z mehanizmom za dviganje in spuščanje prednjih in zadnjih stranskih okenskih stekel.
                  Vozilo je prilagojeno za prevoz blaga, tako da se odstrani druga vrsta sedežev, s pokritimi pritrdišči za pritrditev zadnjih sedežev in varnostnimi pasovi ter z mrežo ločeno kabino. Pritrdišča za pritrditev zadnjih sedežev in varnostni pasovi niso bili odstranjeni ali trajno neusposobljeni.
               
               
                  8703 32 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8703, 8703 32 in 8703 32 90.
                  Uvrstitev pod tarifno številko 8704 kot vozila za prevoz blaga je izključena, saj so objektivne značilnosti in splošni videz vozila takšni kot pri vozilih, ki so namenjena predvsem prevozu oseb (pet oken, oblazinjene stranice in strop, tekstilna talna obloga). Spremembe za namene prevoza blaga (odstranitev zadnjih sedežev, vgradnja mrežne pregrade) se z lahkoto odpravijo.
                  Vozilo je zato treba uvrstiti pod oznako KN 8703 32 90 kot rabljena motorna vozila, ki so namenjena predvsem prevozu oseb.